stanford-oval/wikipedia huggingface dataset:
Verona-Villafrancan lentoasema

Valerio Catulloksi nimetty Verona-Villafrancan lentoasema sijaitsee 12 kilometrin päässä Veronan kaupungin keskustasta lounaaseen. Se muodostaa Brescian lentoaseman kanssa toiminnallisen kokonaisuuden Aeroporti Sistema del Gardan. Verona-Villafrancasta on sekä koti- että ulkomaisia lentoyhteyksiä. Vuotuinen matkustajamäärä on noin 2 500 000.
Vónitsa

| Vónitsa Βόνιτσα |
| --- | --- |
 Vónitsan kaupunki ja linna.
 Vónitsa
 Koordinaatit: 38°55′08″N, 20°53′19″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Áktio-Vónitsa
Hallinto:  
 – Asutustyyppi:  kaupunki
 – Kallikrates-koodi:  3802010101
Väkiluku (2011):  4 703
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Vónitsa (kreik. Βόνιτσα) on Kreikan kaupunki, joka kuuluu hallinnollisesti Áktio-Vónitsan kuntaan, Aitolia-Akarnanian alueyksikköön ja Länsi-Kreikan alueeseen. Aiemmin kaupunki kuului Anaktórion kuntaan ja vuodesta 2011 lähtien Áktio-Vónitsan kunnan Anaktórion kunnallisyksikköön. Kaupungin väkiluku on 4 703 (vuonna 2011). Vónitsa on Áktio-Vónitsan kunnan kuntakeskus.
Vónitsa sijaitsee noin 13 kilometriä Prévezasta kaakkoon ja noin 90 kilometriä Agríniosta luoteeseen. Kaupunki on rakennettu samalle paikalle kuin antiikin ajan Anaktorionin kaupunki. Nykyinen kaupunki on syntynyt bysanttilaisella ajalla. Venetsialaisvallan aikana kaupunkiin rakennettiin linna.
Vónitsa muodostaa myös laajemman kaupunkiyhdyskunnan (Δημοτική Κοινότητα Βόνιτσας, Dimotikí Koinótita Vónitsas), johon kuuluvat varsinaisen Vónitsan kaupungin lisäksi Áktio ja Néa Kamarína. Koko yhdyskunnan väkiluku on 4 916.
Veromarkka

Veromarkka (ruots. skattmark) on vanha verotusyksikkö. Laivastoasevelvollisuus eli ledung muutettiin keskiajalla tavalliseksi verorasitukseksi, jotta verotus kohdistuisi tasaisemmin väestöön. Tämän vuoksi maan arvoa alettiin arvioida hopeamarkkoina aluksi Tanskassa ja 1200-luvulla monin paikoin Ruotsissa. Ruotsissa 24 markan arvoiseksi arvioidulta tilalta oli maksettava veroa vuosittain 1/24 eli yksi markka. Yhden markan arvoisen tilan maanvuokra oli yksi äyrityinen eli 1/24 maan pääoma-arvosta. Aikojen saatossa tilojen arvot muuttuivat, mutta verotusarvot pysyivät maatilojen kameraalisen suuruuden mittoina. Yksi veromarkka vastasi 1/4 vanhaa manttaalia.
Veromarkka esiintyy Ahvenanmaan asiakirjoissa ensi kerran 1376 nimellä markanvero (markskatt), jolla tarkoitettiin maatilan kaikkien tiluksien, peltojen, niittyjen, laitumien, rakennusten, kalavesien ja etujen arvoa. Se ei siis ollut maksettavan veron suuruus, vaan pääoman arvo, jolta vero maksettiin. Myös Varsinais-Suomessa ja Raaseporin läänissä veromarkka mainitaan jo varhemmalla keskiajalla.Täälläkin se tarkoitti samaa asiaa kuin Ahvenanmaalla. Veromarkka oli käytössä koko Suomessa ainakin 1400- ja 1500-luvuilla.
Väinö M. Nyström

Kauppaneuvos Väinö Nyström liikkeensä pihassa vuonna 1976
Väinö Matias Nyström (5. maaliskuuta 1891 Jyväskylän maalaiskunta – 3. helmikuuta 1980 Jyväskylä) oli suomalainen autoalalla toiminut yritysjohtaja, joka sai kauppaneuvoksen arvonimen vuonna 1969.
Nyström toimi nuorena isänsä ajurinliikkeessä ja muutti sitten vuonna 1908 Yhdysvaltoihin. Vuonna 1911 hän palasi Suomeen, osti vuonna 1914 ensimmäisen autonsa ja alkoi harjoittaa vuokra-autoilua Helsingissä ja Jyväskylässä. Vuonna 1925 hän perusti Jyväskylään omaan autoliikkeen V. Nyströmin Autoliike, josta tuli vuonna 1930 General Motorsin Keski-Suomen alueen piirimyyjä. Nyström pysyi voimakkaasti kasvaneen liikkeen johdossa kuolemaansa saakka ja kuului Keski-Suomen autoilualan uranuurtajiin ja kehittäjiin.
Vesna Dekleva

| Vesna Dekleva> Henkilötiedot |
| --- | --- |
Syntynyt: 6. huhtikuuta 1975 (ikä 49) Koper, Slovenian ST, Jugoslavia
Kansalaisuus:   Slovenia  Jugoslavia (1975–1991)
Uran tiedot
Pituus:  160 cm
Laji:  kilpapurjehdus
Seura:   Jahtni Klub Margon    Jahtni Klub Portorož
Kilpauran kesto:  1995–2012
Saavutukset
Paras sijoitus maailmanrankingissa:  5. (kesäkuu 2005)
Vesna Dekleva (6. huhtikuuta 1975 Koper, Slovenian ST, Jugoslavia) on slovenialainen, uransa lopettanut kilpapurjehtija. Hänen pääluokkansa oli 470, mutta hän kilpaili myös Elliott 6m, Europe ja RS:X -luokissa.
Dekleva kilpaili maailmanmestaruuskilpailuissa yhdeksän kertaa: kuudesti 470-luokassa, kahdesti Europe-luokassa ja kerran Elliott 6m-luokassa. Hänen paras sijoituksensa tuli vuonna 2004, jolloin hän oli toinen Zadarissa käydyissä 470-luokan MM-kilpailuissa. Europe-luokassa hän parhaimmillaan 23 ja Elliot 6m-luokassa hän sijoittui sijalle 19.
Olympialaisissa Dekleva kilpaili Europe-luokassa vuonna 1996 ja 470-luokassa vuosina 2004 ja 2008. 470-luokassa hänen parinaa oli Klara Maučec.
Vuonna 1996 hän sijoittui sijalle 18. Hän oli parhaimmillaan lähdössään viides ja kuudes. Vuonna 2004 Dekleva ja Maučec sijoittuivat lopputuloksissa neljänneksi. He voittivat yhden lähdön, olivat kolmesti toisia ja kahdesti kolmansia. Vuonna 2008 pari oli lopputuloksissa sijalla 13, ollen kolmesti lähtöjensä kolmansia.
Dekleva oli 470-luokan maailmanrankingissä parhaimmillaan viides. Hänen ensimmäinen rankingsijoituksensa on huhtikuulta 1998. Ensimmäisen kerran Dekleva oli 20 parhana joukossa elokuussa 2003. Hän pysyi 20 parhaan joukossa aina huhtikuuhun 2006. Hän oli uudestaan vielä 20:nen joukossa helmikuusta 2009 saman vuoden huhtikuuhun. Hänen viimeinen rankingsijoituksensa on elokuulta 2010.
Vesna Parun

Vesna Parun (10. huhtikuuta 1922 Zlarin – 25. lokakuuta 2010 Stubičke Toplice) oli kroatialainen runoilija. Hän julkaisi ensimmäisen kokoelmansa vuonna 1947 ja on sittemmin yli kolmenkymmenen runoteoksensa ohella julkaissut muun muassa lasten- ja käännöskirjallisuutta. Hänen runojaan on käännetty bulgariaksi, englanniksi, ranskaksi, saksaksi, slovakiaksi, sloveniaksi, tšekiksi ja venäjäksi. Hän on voittanut työstään useita palkintoja.
Hän kuoli 25. lokakuuta 2010 88-vuotiaana.
Parun opiskeli Zagrebin yliopistossa.
Venäjän kultainen rengas

Rostovin kreml
Pyhän kolminaisuuden lavra, Sergijev Posad
Kostroman Ylösnousemuksen kirkko (1652) (värivalokuva vuodelta 1910,  Sergei Prokudin-Gorski)
Kultainen rengas (ven. Золото́е кольцо́, Zolotoje koltso) on Keski-Venäjällä Moskovan koillispuolella sijaitsevien historiallisesti merkittävien venäläisten kaupunkien ryhmä, joka on Venäjän tunnetuimpia kiertomatkakohteita:
| 0 | 1 | 2 | 3 | 4 |
| --- | --- | --- | --- | --- |
|  Aleksandrov  Bogoljubovo  Gorohovets  Gus-Hrustalnyi  Ivanovo  Jaroslavl  Jurjev-Polski  Kostroma  |   |   |   |  Pereslavl-Zalesski  Rostov Veliki  Rybinsk  Sergijev Posad  Suzdal  Uglitš  Tutajev  Vladimir  |
Useimmat kaupungeista ovat vanhempia kuin itse Moskova. Monilla oli tärkeä osansa Venäjän valtion ja Venäjän ortodoksisen kirkon synnyssä. Kaupunkeja luonnehtivat 1100-1700-lukujen venäläisen arkkitehtuurin rakennusmuistomerkit kuten kremlit, luostarit ja kirkkorakennukset tyypillisine sipulikupoleineen ja kellotorneineen, ja niillä on näiltä osin paljolti ulkoilmamuseon luonne. Harvat, kuten Jaroslavl ja Vladimir, ovat kasvaneet myös nykyaikaisiksi keskisuuriksi kaupungeiksi. Matkailun vaatima infrastruktuuri on suhteellisen hyvin kehittynyt ja kaupunkeihin pääsee Moskovan kautta helposti.
Aiheesta muualla

Wikimedia Commonsissa on kuvia tai muita tiedostoja aiheesta .
Cities/Golden Ring (Arkistoitu – Internet Archive) Nordway (kaupallinen) (englanniksi)
Volvo FL

Volvo FL 4x2
Volvo FL on ruotsalaisen kuorma-autonvalmistaja Volvon pienin kuorma-automalli. Siitä valmistetaan tällä hetkellämilloin? kahta eri mallia: Volvo FL ja Volvo FL6. Ensin mainitussa on seitsemänlitrainen, 240 tai 280-hevosvoimainen moottori. Jälkimmäisessä on pienempi, 5,5-litrainen moottori, ja mallia myydäänkin pääasiassa Euroopan ulkopuolella.
Teknisiä tietoja

12 - 16, 14 - 16 ja 18 tonnia
Akselivälit 3 070 - 6 800 mm
Alustan pituus 6 131 - 11 166 mm
Kori ja hyötykuormakapasiteetti 12 480 - 13 030 kg
3 ohjaamomallia
Wikimedia Commonsissa on kuvia tai muita tiedostoja aiheesta .
Volvo EC40

| Volvo EC40 |
| --- | --- |

Valmistustiedot
Valmistusmaa:   Belgia
Valmistaja:  Volvo
Valmistusvuodet:  2021–
Muut nimet:  Volvo C40 (2021–2024)
Korimalli:  5-ovinen crossover
Luokka:  J-segmentti
Teknisesti samankaltaisia:  Geely Xingrui Geely Xingyue Geely Xingyue L Lynk & Co 01 Lynk & Co 02 Lynk & Co 03 Lynk & Co 05 Polestar 2 Volvo XC40
Pohjalevy:  CMA
Akku:  75 kWh
Käyttövoima:  sähkö
Vetotapa:  neliveto
Volvo EC40 (vuosina 2021–2024 C40) on Volvon vuodesta 2021 lähtien valmistama crossover-tyyppinen sähköautomalli. Se on valmistajan ensimmäinen malli, jota myydään ainoastaan sähkökäyttöisenä. Perusrakenne ja voimalinja ovat samat kuin XC40 Rechargessa, sillä EC40 on viistoperäisempi malliversio Volvo XC40:stä. Siihen verrattuna EC40 on seitsemän senttimetriä matalampi.
Vuoden 2022 Euro NCAP -kolaritestistä C40 sai tulokseksi täydet viisi tähteä.
Auton kummallakin akselilla on oma sähkömoottorinsa, joiden yhteisteho on 402 hevosvoimaa.
Aiheesta muualla

Kuvia tai muita tiedostoja aiheesta Volvo EC40 Wikimedia Commonsissa
Volvo FM

Ensimmäisen sukupolven Volvo FM.
Volvo FM on Volvon valmistama kuorma-auto. Valittavissa olevia moottoreita ovat D9B, D11B, D13A ja D13B. D9B:n tehovaihtoehdot ovat 300, 340 tai 380 hv, D11B:n 390 tai 430 hv. D13A:n vaihtoehdot ovat 360, 400, 440 tai 480 hv ja D13B:n 360, 400 tai 440 hv. D9B on suora 6-sylinterinen 9,4-litrainen dieselmoottori, joka saavuttaa Euro 5 -päästömääräykset SCR-teknologian avulla. D11B on 10,8-litrainen suora 6-sylinterinen dieselmoottori, ja saavuttaa Euro 5 -päästömääräykset SCR-teknologian avulla. Suora 12,8-litrainen D13A on 6-sylinterinen dieselillä toimiva moottori, joka käyttää SCR-tekniikkaa Euro 5 -päästömääräysten saavuttamiseksi. D13B-turbodieselmoottori on 12,8-litrainen suora 6-sylinterinen moottori, jossa on käytössä EGR-pakokaasukierrätys ja se saavuttaa Euro 4 -päästömääräykset.
Toisen sukupolven Volvo FM.
FM on tarkoitettu 18–120 tonnin kokonaisyhdistelmämassalle.
Ohjaamovaihtoehtoja on saatavilla kuusi, jotka ovat: Globetrotter XL, Globetrotter, makuuohjaamo, matala makuuohjaamo, päiväohjaamo ja miehistöohjaamo.
Aiheesta muualla

Wikimedia Commonsissa on kuvia tai muita tiedostoja aiheesta .
Volvo Trucks Finland - Volvo FM
Väinö Lumme

Väinö Antti Lumme, sukunimi vuoteen 1906 Lius (11. marraskuuta 1887 Kuopio – 18. marraskuuta 1971 Helsinki) oli suomalainen kihlakunnantuomari ja korkeimman oikeuden oikeusneuvos.
Väinö Lumpeen vanhemmat olivat ylikonstaapeli Anders Gabriel Lius ja Amalia Matilda Nordberg. Hän pääsi ylioppilaaksi vuonna 1908 Viipurin suomalaisesta reaalilyseosta ja suoritti Helsingin yliopistossa oikeustutkinnon 1912 sekä ylemmän hallintotutkinnon 1913. Lumme sai varatuomarin arvon 1915.
Lumme oli Rannan tuomiokunnan vt. henkikirjoittajana 1913–1914 ja Viipurin hovioikeudessa ylimääräisenä virkamiehenä vuodesta 1914 ja kanslistina 1916–1917. Hän oli sitten Rannan tuomiokunnassa tuomarin apulaisena 1917–1918 ja myöhemmin vt. tuomarina 1923–1925 sekä asianajotoimiston Metsämies & Lumpeen osakkaana 1915–1917 ja Voipion asianajotoimistossa apulaisena 1918–1919. Lumme oli sen jälkeen Viipurin hovioikeudessa kanslistina 1919, notaarina vuodesta 1919, viskaalina 1921–1926 sekä apujäsenenä 1921–1923 ja 1925–1926. Hän oli Viipurin oikeuspormestarina 1926–1940 sekä lainvalmistelukunnan vanhempana jäsenenä 1940–1941. Korkeimman oikeuden oikeusneuvoksena Lumme oli 1941–1947. Viimeksi hän toimi Tammelan tuomiokunnan tuomarina 1947–1956. Lumme jäi eläkkeelle vuonna 1956.
Lumme oli Suomalaisen Lakimiesyhdistyksen hallituksen jäsen 1941–1947, Viipurin Suomalaisen Säästöpankin hallituksen jäsen 1923–1942 ja hallituksen puheenjohtaja 1939–1942 sekä Suomen maistraattien ja raastuvanoikeuksien yhdistyksen hallituksen jäsen 1930–1939. Hän harrasti kuorolaulua ja kuului Karjalan Laulun perustajajäseniin.
Väinö Lumme oli naimisissa vuodesta 1917 Esteri Ahlbergin (1900–1967) kanssa. Väinö Lumpeen hauta on Maunulan uurnalehdossa.
Wilfrid Kaptoum

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Wilfrid Jaures Kaptoum
Syntymäaika: 7. heinäkuuta 1996
Syntymäpaikka: Douala, Kamerun
Pelipaikka: keskikenttäpelaaja
Pituus: 170 senttimetriä
Seura
Seura: FC Barcelona B
Pelinumero: 30
Junioriseurat
2008–2014: Barcelona
2009: → Sant Andreu
Seurat
| Vuodet | Seura | O | (M) |
| 2014– | Barcelona B | 6 | (1) |
| 2015– | Barcelona | 0 | (0) |
 Seurajoukkueuran tilastot kattavat vain kansalliset sarjat, päivitetty 31. lokakuuta 2015.
Wilfrid Jaures Kaptoum (s. 7. heinäkuuta 1996 Douala) on kamerunilainen jalkapalloilija, joka edustaa Espanjan Segunda División B:ssä pelaavaa FC Barcelona B:tä. Oikeajalkainen Kaptoum on pelipaikaltaan keskikenttäpelaaja.
Kaptoum edusti FC Barcelonan nuorten joukkueita vuoteen 2014 asti. Kaudella 2014–2015 hän debytoi seuran B-joukkueessa Segunda Divisiónissa pelaten kolme ottelua, joissa syntyi yksi maali. Kaudeksi 2015–2016 B-joukkue putosi sarjaporrasta alemmas, Segunda División B:hen. Barcelonan edustusjoukkueessa Kaptoum debytoi lokakuussa 2015 Copa del Reyn ottelussa CF Villanovensea vastaan.
Vólakas (Elis)

| Vólakas Βώλακας |
| --- | --- |
 Kunnallisyksikön sijainti
 Vólakas
 Koordinaatit: 37°37′N, 21°30′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Elis
Kunta:  Pýrgos
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  390102
Väkiluku (2011):  2 935
Aikavyöhyke:  UTC+2
 – Kesäaika:  UTC+3
Postinumero:  270 58
Suuntanumero(t):  26210
Rekisterikilpi:  IA
Infobox OKVirheellinen NIMI-arvo: 
Vólakas (kreik. Βώλακας; virallisesti Δημοτική Ενότητα Βώλακος, Dimotikí Enótita Vólakos) on yksi Pýrgoksen kunnan kunnallisyksiköistä ja entinen itsenäinen Kreikan kunta. Se sijaitsee Eliksen alueyksikössä Länsi-Kreikan alueella. Kunnallisyksikön väkiluku on 2 935 (vuonna 2011).
Vólakaksen kunnallisyksikkö käsittää Pýrgoksen kunnan eteläosan Joonianmereen kuuluvan Kyparissiakóslahden rannalla. Kunnallisyksikön suurin asutus on Epitálion kylä. Vólakas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýrgoksen kuntaan yhdessä Iárdanoksen ja Olénin kanssa, jolloin se muuttui uuden kunnan kunnallisyksiköksi.
Kunnallisyksikön osat

Vólakaksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Agrídi | Agrídi | 53 |
| Alfeioúsa | Alfeioúsa | 1 037 |
| Anemochóri | Anemochóri | 350 |
| Epitálio | Epitálio | 1 469 |
| Epitálio | Paralía | 26 |
Yhteensä: 2 935
Võrtsjärvi

| Võrtsjärvi |
| --- | --- |
 Võrtsjärvi Rõngu jõen suistossa
Valtiot:  Viro
Maakunnat:  Viljandimaa, Tartumaa, Valgamaa
Koordinaatit:  58°15′07″N, 26°01′47″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Võrtsjärven valuma-alue
Laskujoki:  Emajoki 
Järvinumero:  VEE2083800
Mittaustietoja
Pinnankorkeus:  33,7 m
Pituus:  34,8  km
Leveys:  14,8  km 
Rantaviiva:  130,874 km 
Pinta-ala:  269,45 km² 
Tilavuus:  0,75 km³ 
Keskisyvyys:  2,8 m 
Suurin syvyys:  6 m 
Valuma-alue:  3 380 km²  
 fiVõrtsjärvi 
Võrtsjärvi (vir. Võrtsjärv, Virtsjärv, saks. Wirzsee) on Viron ja koko Baltian toiseksi suurin järvi. Se on suurin kokonaan Virossa oleva järvi ja suurin kokonaan Baltiassa oleva järvi. Se sijaitsee Etelä-Virossa Viljandimaan ja Tartumaan maakuntien rajalla, ja sen eteläosa ulottuu myös Valgamaan puolelle. Võrtsjärven pinta-ala on 270 neliökilometriä, sen pituus on 34,8 km ja leveys 14,8 km. Järvi on kuitenkin hyvin matala, keskisyvyys on 2,8 metriä, ja luonteeltaan se on rehevä.
Järven pinta on 33,7 metriä merenpinnan yläpuolella. Järven jääpeite on kestänyt keskimäärin 4,5 kuukautta. Võrtsjärveen laskee 21 jokea tai ojaa, joista suurimmat ovat Pieni Emajoki , Õhne  ja Tänassilma .
Võrtsjärvi laskee itään virtaavaa Emajokea Peipsijärveen.
Aiheesta muualla

Kuvia tai muita tiedostoja aiheesta Võrtsjärvi Wikimedia Commonsissa
Lake Võrtsjärv. Matkailusivusto (englanniksi) (viroksi)
Lake Võrtsjärv Living Lakes. globalnature.org. (englanniksi)
Võrtsjärv eestigiid.ee (viroksi)
Amrapali (elokuva)

| Amrapali |
| --- | --- |

Ohjaaja:  Lekh Tandon
Käsikirjoittaja:  Omkar Sahib
Tuottaja:  F. C. Mehra
Säveltäjä:  Shankar-Jaikishan
Kuvaaja:  Dwarka Divecha
Leikkaaja:  Pran Mehra
Pääosat:  Sunil Dutt Vyjayanthimala
Valmistustiedot
Valmistusmaa:  Intia
Tuotantoyhtiö:  Eagle Films
Levittäjä:  Netflix
Ensi-ilta:  11. syyskuuta 1966
Kesto:  119 min
Alkuperäiskieli:  hindi
Aiheesta muualla
IMDb 
Elonet
AllMovie
Infobox OKNimi-testi OK: 
Amrapali (hindiksi आम्रपाली, Āmrapālī) on vuonna 1966 ensi-iltansa saanut intialainen hindinkielinen historiallinen elokuva, jonka on ohjannut Lekh Tandon. Päärooleja näyttelevät Sunil Dutt ja Vyjayanthimala. Musiikin on säveltänyt Shankar-Jaikishan.
Juoni

Noin 500 eaa. Magadhan kuningas Ajatashatru hyökkää Vaishaliin, naamioituu loukkaantuneeksi sotilaaksi ja rakastuu kuninkaalliseen kurtisaaniin Amrapaliin.
Näyttelijät

| 0 | 1 | 2 |
| --- | --- | --- |
|  Sunil Dutt  | … |  Magadhan kuningas Ajatashatru   |
|  Vyjayanthimala  | … |  Amrapali   |
|  Prem Nath  | … |  Senapati Veer   |
|  Bipin Gupta  | … |  Vaishalin kuningas   |
|  Gajanan Jagirdar  | … |  Kulpati Mahanam   |
|  K. N. Singh  | … |  Balbadra Singh   |
|  Madhavi  | … |  Raj Nartaki   |
|  Mridula Rani  | … |  Ajatashatrun äiti   |
|  Ruby Myers  | … |  Vaishalin ensimmäinen nainen   |
|  Narendra Nath  | … |  Gautama Buddha   |
|  Baburao Pendharkar  | … |  Vaishalin kuninkaan neuvonantaja   |
|  Bela Bose  | … |  vaishalilainen tyttö   |
|  Randhir  | … |  Som   |
|  Keshav Rana  | … |  vaishalilainen sotilas   |
Soundtrack

Kaikki sävellykset Shankar-Jaikishan.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Laulaja(t) | Kesto |  |  |  |  |  |
| 1. | ”Jao Re” | Shailendra | Lata Mangeshkar |  |  |  |  |  |  |
| 2. | ”Tumhen Yaad Karte Karte” | Shailendra | Lata Mangeshkar |  |  |  |  |  |  |
| 3. | ”Neel Gagan Ki Chhaon Mein” | Hasrat Jaipuri | Lata Mangeshkar |  |  |  |  |  |  |
| 4. | ”Tadap Yeh Din Raat Ki” | Shailendra | Lata Mangeshkar |  |  |  |  |  |  |
| 5. | ”Nacho Gao Nacho Dhoom Machao” | Shailendra | Lata Mangeshkar |  |  |  |  |  |  |
Aiheesta muualla

Amrapali Internet Movie Databasessa (englanniksi)
Amrapali Elonet.
Amrapali AllMoviessa. (englanniksi)
Wilfrid Pelletier

Wilfrid Pelletier (oikealla) ja Claude Champagne vuonna 1943.
Joseph Louis Wilfrid (joskus Wilfred) Pelletier (20. kesäkuuta 1896 Montreal – 9. huhtikuuta 1982 New York) oli kanadalainen kapellimestari ja pianisti. Hänen opettajanaan oli vuosina 1904–1914 François Héraly. Hän aloitti ammattimaisen uransa 12-vuotiaana lyömäsoittajana. Vuonna 1910 hän päätti keskittyä oopperaan, ja vuonna 1915 hän voitti Prix d'Europen. Hän lähti Eurooppaan ensimmäisestä maailmansodasta huolimatta ja pääsi muiden muassa Charles-Marie Widorin oppiin. Lähdettyään Ranskasta sodan takia kesäkuun lopussa 1917 Pelletier päätti koettaa onneaan Yhdysvalloissa ja asettui New Yorkiin. Hän työskenteli Metropolitan-oopperassa ja johti ensimmäistä kertaa kokonaisen oopperan (Trubaduuri) toukokuussa 1920.
Pelletier oli yksi Metropolitan-oopperan vakituisista kapellimestareista vuoteen 1950 saakka. 1930-luvulla hän pääsi ensimmäiseksi taiteelliseksi johtajaksi orkesteriin, josta sittemmin tuli Montrealin sinfoniaorkesteri. Orkesteri piti ensimmäisen konserttinsa tammikuussa 1935. Vuonna 1951 hänestä tuli Québecin sinfoniaorkesterin taiteellinen johtaja. Hän sai urallaan lukuisia palkintoja ja tunnustuksia, joiden joukossa on Kunnialegioonan ritarin arvo (1947). Yli 80-vuotias Pelletier teki poikkeuksellisen esiintymisen kapellimestarina vielä vuonna 1978. Hänet on haudattu lähelle Philadelphiaa.
Wolfgang Haas

| Wolfgang Haas |
| --- | --- |

Vaduzin arkkipiispa
 2.12.1997- 
Edeltäjä:  Virka perustettu.
Seuraaja:  -
Churin piispa
 22.5.1990-2.12.1997 
Edeltäjä:  Johannes Vonderach
Seuraaja:  Amédée Grab
Henkilötiedot
Syntynyt: 7. elokuuta 1948 (ikä 76) Vaduz, Liechtenstein
Muut tiedot
Uskonto:  Katolinen kirkko
Wolfgang Haas (s. 7. elokuuta 1948 Vaduz, Liechtenstein) Vaduzin arkkipiispa ja siten Liechtensteinin katolisen kirkon paikallinen johtaja. Hän on ensimmäinen kyseisessä virassa.
Haas syntyi Liechtensteinin Vaduzissa 7. elokuuta 1948. Hänet vihittiin papiksi Churin hiippakuntaan, johon Liechtenstein silloin kuului, 7. huhtikuuta 1974. 22. maaliskuuta 1988 hänet nimettiin Churin hiippakunnan koadjuuttoriksi ja vihittiin kyseiseen tehtävään 22. toukokuuta 1988. 22. toukokuuta 1990 hänestä tuli Churin piispa. Hän toimi tässä virassa aina 2. joulukuuta 1997 asti, jolloin hiippakunnan Liechtensteinin puoleinen osa erotettiin itsenäiseksi Vaduzin arkkihiippakunnaksi, jonka ensimmäiseksi arkkipiispaksi Haas nimitettiin.
Wolfgang Hottenrott

| Mitalit> Maa:   Saksa.Miesten soutu. Olympialaiset  | Mitalit> Maa:   Saksa.Miesten soutu. Olympialaiset  | Mitalit> Maa:   Saksa.Miesten soutu. Olympialaiset  | Maa:   Saksa> Miesten soutu. |
| --- | --- | --- | --- |
|  Kultaa | México 1968 | kahdeksikko |  |
|  Pronssia | Tokio 1964 | perämiehetön kaksikko |  |
Wolfgang Hottenrott (s. 13. kesäkuuta 1940 Hannover) on saksalainen entinen soutaja ja olympiavoittaja. Hän sai perämiehettömässä kaksikossa pronssia vuoden 1964 kesäolympialaisissa Tokiossa. Hän voitti vuoden 1968 kesäolympialaisissa Méxicossa kultaa kahdeksikossa, ja Münchenin kesäolympialaisissa 1972 hän kuului siinä viidenneksi sijoittuneeseen joukkueeseen. Tokion kisoissa Hottenrott edusti Saksaa, myöhemmissä olympialaisissa Länsi-Saksaa.
Vulgar

| Vulgar Dir en grey |
| --- | --- | --- |

Studioalbumin tiedot
 Julkaistu:  10. syyskuuta 2003  21. helmikuuta 2006
 Tuottaja(t): Dir en grey & Tatsuya Sakamoto
 Tyylilaji: avantgardemetalli, alternative metal, nu metal
 Kesto: 57.02
 Levy-yhtiö: Firewall Div., SMEJ
Dir en greyn muut julkaisut
| six Ugly (EP) 2002 | Vulgar 2003 | Withering to Death. 2005 |
Vulgar on Dir en greyn neljäs studioalbumi, joka julkaistiin Japanissa vuonna 2003 ja myöhemmin vuonna 2006 Euroopassa.
Kappaleet

Audience Killer Loop – 3.39
The III D Empire – 3.05
Increase Blue – 3.46
Shokubeni – 4.20 (蝕紅)
Sajou No Uta – 3.14 (砂上の唄)
Red...[em] – 5.01
Asunaki Koufuku, Koenaki Asu – 3.31 (明日無き幸福、呼笑亡き明日)
Marmalade Chainsaw – 4.13
Kasumi – 4.20 (かすみ)
Я to the Core – 1.47
Drain Away – 4.06
New Age Culture – 3.19
Obscure – 3.59
Child Prey – 3.52
Amber – 4.48
Aiheesta muualla

Vulgar discogs.com -sivustolla
Al-Mukalla

| Al-Mukalla المكلا‎ |
| --- | --- |
 Tori moskeijan edustalla al-Mukallassa.
 Al-Mukalla
 Koordinaatit: 14°32′N, 49°8′E 
Valtio:  Jemen
Maakunta:  Hadramaut
Väkiluku (2004):  182 478
Infobox OKVirheellinen NIMI-arvo: 
Al Mukalla (myös Al Makalla, arab. المكلا‎, al-Mukallā) on itäisen Jemenin tärkein satama- ja kauppakaupunki, ja maan kolmanneksi suurin satama. Se sijaitsee Adeninlahden rannalla. Kaupungissa asuu 182 478 asukasta (2004).